CELEX: 32013R0741
Language: lt
Date: 2013-07-30 00:00:00
Title: 2013 m. liepos 30 d. Komisijos įgyvendinimo reglamentas (ES) Nr. 741/2013, kuriuo leidžiama pradėti naudoti Kolumbijos kilmės žemės ūkio produktų Sąjungos tarifines kvotas ir numatomas jų administravimas

31.7.2013   
            
            
               LT
            
            
               Europos Sąjungos oficialusis leidinys
            
            
               L 204/43
            
         KOMISIJOS ĮGYVENDINIMO REGLAMENTAS (ES) Nr. 741/2013
   2013 m. liepos 30 d.
   kuriuo leidžiama pradėti naudoti Kolumbijos kilmės žemės ūkio produktų Sąjungos tarifines kvotas ir numatomas jų administravimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 31 d. Tarybos sprendimą 2012/735/ES dėl Europos Sąjungos bei jos valstybių narių ir Kolumbijos bei Peru prekybos susitarimo pasirašymo Sąjungos vardu ir laikino taikymo (1), ypač į jo 6 straipsnį,
   kadangi:
   
               (1)
            
            
               Sprendimu 2012/735/ES Taryba leido Sąjungos vardu pasirašyti Europos Sąjungos bei jos valstybių narių ir Kolumbijos bei Peru prekybos susitarimą (toliau – Susitarimas). Pagal Sprendimą 2012/735/ES Susitarimas turi būti taikomas laikinai, kol bus užbaigtos jo sudarymo procedūros. Susitarimas laikinai taikomas nuo 2013 m. rugpjūčio 1 d.;
            
         
               (2)
            
            
               Susitarimo I priedo 1 priedėlio B skirsnio 1 poskirsnyje pateiktas ES šalies muitų tarifų panaikinimo sąrašas Kolumbijos kilmės prekėms. Jame numatyta tam tikriems produktams taikyti tarifines kvotas. Todėl būtina leisti pradėti naudoti tokių produktų tarifines kvotas;
            
         
               (3)
            
            
               tarifines kvotas turėtų administruoti Komisija vadovaudamasi pirmumo principu pagal 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2);
            
         
               (4)
            
            
               teisė naudotis muitų tarifų nuolaidomis turėtų būti suteikta, kai muitinei pateikiamas atitinkamas prekių kilmės įrodymas, kaip numatyta Susitarime;
            
         
               (5)
            
            
               1987 m. liepos 23 d. Tarybos reglamento (EEB) Nr. 2658/87 dėl tarifų ir dėl statistinės nomenklatūros bei dėl Bendrojo muitų tarifo (3) su pakeitimais, padarytais Komisijos įgyvendinimo reglamentu (ES) Nr. 927/2012 (4), I priede nurodyti nauji KN kodai, kurie skiriasi nuo Susitarime nurodytų kodų. Todėl šio reglamento priede turėtų būti nurodyti naujieji kodai;
            
         
               (6)
            
            
               kadangi Susitarimas įsigalioja 2013 m. rugpjūčio 1 d., šis reglamentas turėtų būti taikomas nuo tos pačios dienos;
            
         
               (7)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidžiama pradėti naudoti priede išvardytų Kolumbijos kilmės prekių Sąjungos tarifines kvotas.
   2 straipsnis
   Į Sąjungą importuojamoms Kolumbijos kilmės prekėms, kurios išvardytos priede, nustatytų muitų taikymas sustabdomas atsižvelgiant į šio reglamento priede nurodytas atitinkamas tarifines kvotas.
   3 straipsnis
   Priede nurodytas tarifines kvotas administruoja Komisija pagal Reglamento (EEB) Nr. 2454/93 308a–308c straipsnius.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. rugpjūčio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2012 12 21, p. 1.
   
      (2)  OL L 253, 1993 10 11, p. 1.
   
      (3)  OL L 256, 1987 9 7, p. 1.
   
      (4)  OL L 304, 2012 10 31, p. 1.
   
      PRIEDAS
      Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal šio reglamento priėmimo metu galiojančius KN kodus.
      
                  Kvotos Nr.
               
               
                  KN kodas
               
               
                  Prekių aprašymas
               
               
                  Kvotos laikotarpis
               
               
                  Metinis kvotos dydis
                  (neto masė tonomis, jeigu nenurodyta kitaip)
               
            
                  09.7230
               
               
                  0201 30
                  0202 30
               
               
                  Galvijų mėsa, šviežia, atšaldyta arba užšaldyta, be kaulų
               
               
                  Nuo 2013.8.1 iki 2013.12.31
               
               
                  2 334
               
            
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  6 160 (1)
                  
               
            
                  09.7231
               
               
                  0711 51
               
               
                  Konservuoti pievagrybiai (Agaricus genties), netinkami ilgai laikyti ir papildomai neapdorojus tiesiogiai vartoti maistui
               
               
                  Nuo 2013.8.1 iki 2013.12.31
               
               
                  42
               
            
                  2003 10
               
               
                  Pievagrybiai (Agaricus genties), paruošti arba konservuoti be acto arba acto rūgšties
               
               
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Romai ir kiti spiritai, gauti distiliuojant fermentuotus cukranendrių produktus, induose, kurių talpa didesnė kaip 2 litrai
               
               
                  Nuo 2013.8.1 iki 2013.12.31
               
               
                  625 hektolitrai (išreikšta gryno alkoholio ekvivalentu)
               
            
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  1 600 hektolitrų (išreikšta gryno alkoholio ekvivalentu) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Cukriniai kukurūzai
               
               
                  Nuo 2013.8.1 iki 2013.12.31
               
               
                  84
               
            
                  2008 99 85
               
               
                  Kukurūzai, išskyrus cukrinius kukurūzus (Zea mais var. saccharata), paruošti arba konservuoti kitais būdais, į kuriuos nepridėta alkoholio ir kurių sudėtyje nėra pridėtojo cukraus
               
               
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  210 (4)
                  
               
            
                  09.7234
               
               
                  0403 10
               
               
                  Jogurtas
               
               
                  Nuo 2013.8.1 iki 2013.12.31
               
               
                  42
               
            
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Cukranendrių cukrus, į kurį nepridėta aromatinių arba dažiųjų medžiagų; cukranendrių arba cukrinių runkelių cukrus ir chemiškai gryna sacharozė, kurių būvis kietas, išskyrus žaliavinį cukrų (pusgaminį), į kurį nepridėta aromatinių arba dažiųjų medžiagų
               
               
                  Nuo 2013.8.1 iki 2013.12.31
               
               
                  25 834 (išreikšta žaliavinio cukraus ekvivalentu)
               
            
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  63 860 (išreikšta žaliavinio cukraus ekvivalentu) (5)
                  
               
            
                  09.7236
               
               
                  Ex17049099
               
               
                  Kiti konditerijos gaminiai iš cukraus, neturintys kakavos, kurių sudėtyje esanti sacharozė sudaro ne mažiau kaip 70 % masės
               
               
                  Nuo 2013.8.1 iki 2013.12.31
               
               
                  8 334
               
            
                  1806 10 30
                  1806 10 90
               
               
                  Kakavos milteliai, kurių sudėtyje esanti sacharozė arba izogliukozė, išreikšta sacharozės kiekiu, sudaro ne mažiau kaip 65 % masės
               
               
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  20 600 (6)
                  
               
            
                  Ex18062095
               
               
                  Kiti gaminiai, turintys briketų, plytelių arba juostelių (batonėlių) pavidalą, kurių masė didesnė kaip 2 kg, taip pat skysti gaminiai, pastos, milteliai, granulės arba kito pavidalo gaminiai, sudėti į talpyklas arba tiesiogiai supakuoti į pakuotes ir kurių masė didesnė kaip 2 kg, kurių sudėtyje yra mažiau kaip 18 % masės kakavos sviesto ir ne mažiau kaip 70 % masės sacharozės
               
               
                   
               
               
                   
               
            
                  Ex19019099
               
               
                  Kiti maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % ir kurių sudėtyje esanti sacharozė sudaro ne mažiau kaip 70 % masės.
               
               
                   
               
               
                   
               
            
                  Ex20060031
                  Ex20060038
               
               
                  Vaisiai (išskyrus atogrąžų vaisius ir imbierą), daržovės, riešutai (išskyrus atogrąžų riešutus), vaisių žievelės ir kitos augalų dalys, konservuotos cukruje (nusausintos, apcukruotos (glacé) arba cukruotos), kurių sudėtyje esančios sacharozės kiekis yra ne mažesnis kaip 70 % masės
               
               
                   
               
               
                   
               
            
                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939
               
               
                  Džemai, vaisių drebučiai (želė), marmeladai, vaisių arba riešutų tyrės ir pastos, gauti virimo būdu, kurių sudėtyje esančios sacharozės kiekis yra ne mažesnis kaip 70 % masės
               
               
                   
               
               
                   
               
            
                  Ex20 09
               
               
                  Nefermentuotos vaisių sultys (išskyrus pomidorų sultis, atogrąžų vaisių sultis ir atogrąžų vaisių sulčių mišinius) ir daržovių sultys, kurių vertė yra ne didesnė kaip 30 EUR už 100 kg neto masės, kurių sudėtyje pridėtojo cukraus kiekis yra ne mažesnis kaip 30 % masės ir į kurias nepridėta alkoholio
               
               
                   
               
               
                   
               
            
                  Ex21011298
                  Ex21012098
               
               
                  Produktai, daugiausia sudaryti iš kavos, arbatos arba matės, kurių sudėtyje esanti sacharozė sudaro ne mažiau kaip 70 % masės
               
               
                   
               
               
                   
               
            
                  Ex21069098
               
               
                  Kiti maisto produktai, nenurodyti kitoje vietoje, kurių sudėtyje esanti sacharozė sudaro ne mažiau kaip 70 % masės
               
               
                   
               
               
                   
               
            
                  Ex33021029
               
               
                  Kvapiųjų medžiagų mišiniai ir mišiniai, kurių pagrindiniai komponentai yra viena arba kelios tokios medžiagos, skirti naudoti gėrimų gamybos pramonėje, kurių sudėtyje yra visos gėrimą charakterizuojančios kvapiosios medžiagos, kurių faktinė alkoholio koncentracija, išreikšta tūrio procentais, yra ne didesnė kaip 0,5 % tūrio ir kurių sudėtyje esanti sacharozė sudaro ne mažiau kaip 70 % masės
               
               
                   
               
               
                   
               
            
                  09.7237
               
               
                  0402 99
               
               
                  Pienas ir grietinėlė, į kuriuos pridėta cukraus ar kitų saldiklių ir kurie nėra miltelių, granulių arba kitokio pavidalo sausieji produktai
               
               
                  Nuo 2013.8.1 iki 2013.12.31
               
               
                  42
               
            
                  Nuo 2014.1.1 iki 2014.12.31 ir vėliau kiekvienam laikotarpiui nuo sausio 1 d. iki gruodžio 31 d.
               
               
                  105 (2)
                  
               
            
         (1)  Nuo 2015 m. šis kiekis kasmet didinamas 560 metrinių tonų.
      
         (2)  Nuo 2015 m. šis kiekis kasmet didinamas 5 metrinėmis tonomis.
      
         (3)  Nuo 2015 m. šis kiekis kasmet didinamas 100 hektolitrų (išreikštų gryno alkoholio ekvivalentu).
      
         (4)  Nuo 2015 m. šis kiekis kasmet didinamas 10 metrinių tonų.
      
         (5)  Nuo 2015 m. šis kiekis kasmet didinamas 1 860 metrinių tonų (išreikštų žaliavinio cukraus ekvivalentu).
      
         (6)  Nuo 2015 m. šis kiekis kasmet didinamas 600 metrinių tonų.